Kim Jensen

Kim Jensen (født 24. oktober 1961 i Brønderslev) er en dansk tidligere håndballspiller som er assistenttrener for Danmarks kvinnelandslag i håndball. Han underviser til daglig på Aalborg Sportshøjskole.

Jensen spilte for Brønderslev Idrætsforening, og han spilte videre 84 landskamper og scoret 91 mål for Danmarks herrelandslag i håndball siden han debuterte 23. oktober 1980. Før han kom inn på herrelandslaget hadde han spilt på U-landslaget i 1979. 

Han begynte å arbeide ved Aalborg Sportshøjskole i 1992, og underviser der blant annet i klatring, håndball og windsurfing. Han er EHF-mastercoach og innehar dermed den høyeste håndballtrenerutdannelsen i Europa. I 1996 ble Jensen ansatt av Dansk Håndbold Forbund som assistenttrener for den daværende landslagssjefen for damelaget, Ulrik Wilbek. Siden da har han vært assistent for Wilbek, Brian Lyngholm og Jan Pytlick. 

Jensen har kontrakt med Dansk Håndbold Forbund til og med Sommer-OL 2012 i London. Den 9. desember 2011, under VM 2011 i Brasil, meddelte DHF at de ikke vil forlenge Jensen kontrakt.

 Medaljer 
Kim Jensens første medalje som assistenttrener kom i Håndball-EM 1996 for kvinner, da Danmark ble europamester på hjemmebane i Herning med en 25-23 seier over det norske landslaget i finalen.

 15px OL-gull: Sommer-OL 2000 i Sydney, Sommer-OL 2004 i Athen.
 15px VM-gull: Håndball-VM 1997 for kvinner i Tyskland.
 15px EM-gull: Håndball-EM 1996 for kvinner i Danmark, Håndball-EM 2002 for kvinner i Danmark.
 15px EM-gull: Håndball-EM 1998 for kvinner i Nederland, Håndball-EM 2004 for kvinner i Ungarn.

 Referanser 

 Eksterne lenker 
 Kim Jensens profil  på Aalborg Sportshøjskoles hjemmesider.

Kategori:Danske håndballspillere
Kategori:Danske håndballtrenere
Kategori:Personer fra Brønderslev